JARACAL • View topic - Waar koop ek sakke om karkasse in te vervoer?
Waar koop ek sakke om karkasse in te vervoer?
Post subject: Waar koop ek sakke om karkasse in te vervoer?
Ek sal eersdaags paar groterige sakke benodig (die wat toerits om stof uit te hou) om paar karkasse (rooibok, vlakvark, blouwildebees) oor afstand van sowat 450km te vervoer slaghuis toe.
Waar koop mens die sakke en wie van julle het dit al gebruik? Wat was jul ondervinding hiermee?
Ek woon in Randburg, Gauteng.
Post subject: Re: Waar koop ek sakke om karkasse in te vervoer?
Ek vervoer altyd my bokke direk van die Oos-Kaap na Mpumalanga in 'n gewone Venter waentjie. Die enigste sakke wat ek gebruik is die standaard natuurlike sakke waarin die bokke toegerus kom; hul eie velle.
In meer as 20 jaar het ek nog geen skade gehad nie.
Ek het my eie laat maak by iemand vir heelwat goedkoper as die wat so gesmous word. Myne is die diepte van 'n 6ft Venter Elite sleepwa, breedte van een en lengte is helfte. ek kry 2 sakke dan mooi ingepas langs mekaar. Ek het onlangs 'n koedoe, blouwildebees en springbok in een gelaai en daar was nog plek. Is van blou pvc materiaal met 'n ordentlike zip wat van beide kante af kan oop en toe zip.
Vir bloed en dit gebruik ek die grootste nappy liners wat jy kan kry. Pak laag ander en pak dan laag vleis. weer 'n laag liners en weer 'n laag vleis.
Dit werk soos 'n bom en jou vleis le nie in die bloed nie. Met ons onlangse jag het ek vleis eerrs 24hr later by slaghuis afgelaai en dit was mooi droog sonder enige teken van smetterigheid.
Jy kan droë ys, bottels gevriesde water,etc tussen in pak.
Baie dankie vir die inligting. Lyk my die Wrap-a-Buck sakke is ook maar R1,000+ by die handelaars en ek kan steeds wegkom met goedkoper opsies soos ou lakens en "liners" wat ek in die hande kan kry. Verder moet mens die karkas so droog as moontlik hou. Bakteriee hou van klammigheid en daarom word gevriesde waterbottels eintlik nie aanbeveel nie, want die kondensasie tydens die rit is nie ideaal nie.
Lyk my mens moet in die toekoms daaraan dink om luginlate in jou bagasiewa in te sit, solank dit nou net nie weer staan en stof intrek nie.
Stuur my jou nommer, dan gesels ons oor watter sakke jy presies soek
Na baie sakke komberse en 100de verskillende idees werk hierdie maar nogsteed vir my die beste. Jy laai jou vleis in en uit sommer met jou kerk klere is hy mooi "gerap" is.
Kallie hier by ons is ook manne wat jou metode volg.
Dan van jou punt af. n Ander mater van my koop nou weer by n sponswinkel die sakke waarin matrasse verpak word. Dink dis so R5 / sak. Hy gebruik enkelbed en 3/4 bed sakke. As jou bok hang glip jy hom bloot van onder in die sak, haak hom van die hakke af en as hy op die bakkie lê maak jy die sak met n cabletie vas en siedaar.
Wat die waterbottels betref. Daar is genoeg speling in die plasitiek, dit word in die buikholtes en tussen die sakke gepak dws geen kontak met naakte vleis nie. (As ons die karkaste in plastiek verpak)
Dan die ou metode wat baie nog volg is swartsakke, pel van my het perongeluk n tipe gekoop wat n pie-weerder ophet wat straathonde van jou vullissakke weghou..... wel dit het hom sy springbok gekos, daai vleis het so na die reukmiddel gestink dat hy met die karkas niks kon maak nie.
Mambo's verkoop n deurskeinende vullissak, nogal goedkoper as die swartes en werk goed vir kleinwild.
Die mense maak ook netjies sakke
Jy kan die ou bel sy prysse is nogal goed , voorsien ons ook van sake :
Francois : 083twee281503
Hy is in Germiston
By die camo winkel Willebees in Bredell verkoop hulle karkas sakke wat van virgen plastiek gemaak is. Dis belangrik want sakke soos jou gewone vuilgoed swart sakke is van herwinde plastiek gemaak en bakteriè groei redelik vinnig daarin. Die blesbok grootte sakke is R10 elk en die wildebees grootte sakke is R15 elk. Ek gebruik dit nou al n paar jaar en werk baie goed. Goggas en stof kom nie naby jou bokke nie.
Fantastiese produk. Jy kan dit weer en weer gebruik. Hoogs aanbeveel en glad nie duur nie. Al wat jy vervang is die binne liners / nappies en hulle is ook nie duur nie.